Държавен вестник, бр. 20, 2007 г., стр. 96

С Т Р .  96
Д Ъ Р Ж А В Е Н   В Е С Т Н И К
Б Р О Й  20
След придобиване на втора степен на профе-
сионална квалификация по професията “Корабен
монтьор” обучаваните в специалностите “Кора-
бостроене” и “Корабни машини и механизми”
могат да продължат обучението си за придобива-
не на трета степен на професионална квалифика-
ция по професията “Корабен техник”. За специал-
ността “Корабни машини и механизми” обучава-
ниият е необходимо да представи и документ за
проведена учебно-производствена плавателна
практика с продължителност от 4 седмици—по
48 часа за всяка седмица.
3. Цели на обучението
Основната цел на обучението по професията
“Корабен монтьор”—втора степен на професионал-
на квалификация, е получаването на знания и при-
добиването на умения, необходими и достатъчни
за пряко участие в корабостроителния и кораборе-
монтния процес, както и за правилна експлоата-
ция, поддържане и ремонт на корабните машини,
механизми и системи.
3.1. Цели за формиране на ключови компетен-
ции при обучението по общата задължителна про-
фесионална подготовка, единна за всички профе-
сионални направления
След завършване на обучението по професията
обучаваният трябва да:
—знае и прилага основните правила за безо-
пасна работа на работното място и не замърсява
околната среда;
—осъществява ефективни комуникации при
изпълнение на трудовата си дейност в работен
екип—умее да формулира проблеми, да задава
въпроси, да прави отчет на извършената работа;
—познава пазарните отношения, мястото и
ролята в тях на отделните лица, фирмите, институ-
циите и държавата;
—познава правата и задълженията си като
участник в трудовия процес според Кодекса на
труда, разбира договорните отношения между ра-
ботодател и работник;
—участва при разпределяне на задачите между
членовете на екипа, съдейства им и търси помощ
от тях при необходимост, изказва мнение и прави
предложения, отнася се с чувство за отговорност
при изпълнение на възложените му задачи;
—разбира своята роля в производствения про-
цес и съзнава необходимостта от повишаване на
квалификацията си;
—познава общите правила за работа с компю-
тър и ползва програмни продукти;
—осъществява комуникация на чужд език.
3.2. Цели за формиране на базисни компетен-
ции за изпълнение на дейностите от “Профила
на професията” при обучението по отрасловата
задължителна професионална подготовка, един-
на за всички професии от професионално на-
правление “Моторни превозни средства, кораби
и летателни апарати”
След завършване на обучението по професията
обучаваният трябва да:
—разпознава, разчита и използва в практиката
техническа конструктивна и технологична доку-
ментация—правилници, инструкции, каталози,
схеми, скици и др.;
—познава основните материали и инструмен-
ти и тяхното предназначение, умее да ги избира
и да работи безопасно с тях при изпълнение на
основните шлосерски, ремонтни и монтажни опе-
рации;
—знае основните закони на техническата ме-
ханика;
—познава основните машини и елементи, де-
тайли и възли, умее да оценява годността им и може
да извършва монтажно-демонтажни и ремонтни
операции с тях;
—познава основите на електротехниката и елек-
трониката;
—спазва технологичната последователност
при извършване на монтажно-демонтажни и ре-
монтни операции на основни машинни елементи,
детайли и възли при правилна организация на ра-
ботното място и рационално използване на ра-
ботното време.
3.3. Цели за формиране на специфични компе-
тенции за изпълнение на дейностите от “Профила
на професията” при обучението по специфичната
за професията “Корабен монтьор” задължителна
професионална подготовка
3.3.1. Специалност 5251101 “Корабни машини
и механизми”
След завършване на обучението по професията
обучаваният трябва да извършва в технологична
последователност диагностика, техническо об-
служване, ремонт и експлоатация на корабни дви-
гатели с вътрешно горене, корабни парни котли и
турбини и корабни системи и устройства, като:
—познава устройството, принципа на действие
и експлоатацията на корабните двигатели с вът-
решно горене, корабните парни котли и турбини и
корабните системи и устройства, основните еле-
менти на корабния корпус;
—познава основните термодинамични закони,
зависимости и процеси, които са в основата на
действие на топлинните двигатели;
—извършва в правилна технологична последо-
вателност изработването на детайли, възли и ме-
ханизми;
—извършва демонтаж и монтаж при ремонта
на детайли, възли и механизми;
—извършва в съответствие с изискванията не-
обходимите изпитания;
—участва в ремонтни операции на корабни
машини и механизми при спазване на норматив-
ните изисквания.
3.3.2. Специалност 5251102 “Корабни тръбни
системи”
След завършване на обучението по професията
обучаваният трябва да извършва в правилна тех-
нологична последователност демонтаж, ремонт
и монтаж на корабни тръбни системи, като:
—познава устройството, предназначението и
разположението на корабните тръбни системи;